**KLAIPĖDOS LOPŠELIO-DARŽELIO „OBELĖLĖ“**

 **DIREKTORĖS ASTOS VAINIUTĖS**

**2019 METŲ VEIKLOS ATASKAITA**

Nr.

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Klaipėdos lopšelio-darželio „Obelėlė“ (toliau – Įstaiga) 2019–2021 m. strateginiame ir 2019 m. veiklos planuose numatyti tikslai ir uždaviniai, užtikrinantys aukštą švietimo paslaugų kokybę, numatantys Įstaigos materialinės bazės gerinimą. 2019 metų prioritetas – siekiant modernizuoti ugdymo procesą ir užtikrinti ugdymo kokybę, aktyviai taikyti IKT ir inovatyvius mokymo metodus. Metinės veiklos tikslai – puoselėti Įstaigos bendruomenės narių tobulėjimą ir sutelktumą, sudaryti sąlygas, padedančias kelti pedagogų darbo motyvaciją, užtikrinti emociškai saugią ir sveiką aplinką. 2019 m. įgyvendinti švietimo paslaugų kokybiniai ir kiekybiniai pokyčiai. Įstaigoje 2019-09-01 duomenimis buvo sukomplektuotos 8 grupės, ugdyti 137 vaikai, 32 vaikams teikta logopedo pagalba. Visiems ugdytiniams užtikrintas kokybiško maitinimo organizavimas, 25 vaikams buvo taikyta 50 proc. mokesčio už vaiko maitinimą lengvata. Įstaiga dalyvauja ES programose: „Pienas vaikams“, „Vaisių vartojimo skatinimo vaikų ugdymo įstaigose“.Siekdami kokybiško ugdymo 2019 m. visi pedagogai gilino savo žinias, tobulino kvalifikaciją kvalifikacijos tobulinimo seminaruose. Pedagogams sudarytos sąlygos tobulėti nuotoliniu būdu. Iš viso Įstaigos pedagogai kvalifikaciją tobulino 539 val., vidutiniškai po 32 val. (6,0 dienos) kiekvienas. Kvalifikacijai kelti išleista 1544,22 Eur ugdymo lėšų. 2019 m. mokytojo metodininko kvalifikacinei kategorijai atestuotas 1 pedagogas. 2019 m. sėkmingai įgyvendinama Įstaigos ikimokyklinio ugdymo programa, „Bendroji priešmokyklinio ugdymo ir ugdymosi programa“, taikomi „Sveikos gyvensenos ir sveikatos saugojimo“ programos elementai, įgyvendinama tarptautinė prevencinė socialinių įgūdžių programa „Zipio draugai“. Įstaigoje suburtos 3 kūrybinės grupės, dalyvauta tarptautiniuose, respublikiniuose, miesto, Įstaigos projektuose, parodose, akcijose, iniciatyvose, meniniuose renginiuose. Veiklas organizavo ir įgyvendino Vaikų saviraiškos, Sveikos gyvensenos ir fizinio aktyvumo, Ekologinė kūrybinės grupės. Pedagogai su ugdytiniais dalyvavo 1 tarptautiniame konkurse, 1 tarptautinėje iniciatyvoje, 2 pilietinėse akcijose, 4 respublikiniuose projektuose (vieno iš jų – Įstaiga iniciatorė), 6 respublikinėse kūrybinių darbų parodose, 3 respublikiniame piešinių konkurse, 3 respublikiniame konkurse, 1 miesto projektuose, 3 kartus ugdytiniai koncertavo miesto visuomenei, dalyvavo 2 mieste organizuotose kūrybinių darbų parodose, įgyvendino 4 grupių projektus, organizavo iniciatyvą „Skaitome vaikams” – „Vaikai skaito vaikams“. Įstaigoje įgyvendinti suplanuoti tradiciniai ir netradiciniai renginiai, sveikatinimo renginiai, suorganizuotos edukacinės išvykos: 10 pramogų, 1 sveikatinimo renginys, 22 edukacinės išvykos. Vaikai su savo tėvais dalyvavo 3 šeimos šventėse, 2 vakaronėse, 2 respublikinėse vaikų, tėvų, pedagogų kūrybinių darbų parodose, 5 šeimų kūrybinių darbų parodos buvo eksponuojamos Įstaigos galerijoje.Tęsiamas bendradarbiavimas su 8 socialiniais partneriais: Įstaigos iniciatyva suorganizuotas ir įgyvendintas 1 respublikinis projektas, 1 vaikų kūrybinių darbų paroda, eilėraščių deklamavimo rytmetys „Vaikyste, nusijuok“, dalyvauta socialinių partnerių organizuotuose renginiuose. Vykdytas Įstaigos veiklą reglamentuojančių dokumentų rengimas, vertinimas, atnaujinimas. Tikslingai vykdyta kūrybinių ir darbo grupių, komisijų, tarybų veikla.Informacija operatyviai pateikiama interneto puslapyje [www.obelele.lt](http://www.obelele.lt), informaciniuose stenduose, individualių pokalbių metu. 2019 m. Įstaigai išlaikyti skirtos lėšos naudotos racionaliai, sprendimai dėl jų panaudojimo derinti su bendruomene. Ūkinio inventoriaus įsigijimui panaudota 8143,00 Eur, materialiojo turto paprastajam remontui – 1920,00 Eur. Gerinant darbuotojų darbo sąlygas 2019 m. maisto bloke įsigyta elektrinė viryklė, grupių virtuvėlėse sumontuotos indaplovės, atnaujintas maisto bloko inventorius, perdažytos vaikų persirengimo patalpos, laiptinės. Grupėse atnaujinti darbo ir vaikų baldai, grupės aprūpintos naujomis ugdymo priemonėmis. Gerinant vaikų ugdymo sąlygas, atlikta vaikų žaidimų aikštelių kontrolė, įsigyta lauko sportinio inventoriaus, sodininkystės reikmenų.Planuojant 2020 m. veiklą, Įstaigos bendruomenė numatė prioritetą – plėtoti tėvų ir mokytojų bendradarbiavimą, organizuojant ugdymo(si) procesą įvairių gebėjimų vaikams |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Įdiegti elektroninį dienyną įstaigoje  | Informacinių komunikacinių technologijų naudojimas padės koordinuoti informacijos valdymą, efektyviai naudoti darbo laiką | 1. Parengti e. dienyno tvarkymo nuostatai.2. Paskirti atsakingi asmenyse. dienyno administravimui.3. Duomenys perkelti į skaitmeninę e. dienyno sistemą.4. Pedagogai naudoja e. dienyną planuodami veiklas.5. Tėvai naudojasi e. dienynu bendradarbiaudami vaiko ugdymo ir informacijos gavimo klausimais | 1. Įstaigos taryboje (2019-03-28 protokolo Nr. V3-3/1) ir Metodinėje taryboje (2019-03-26 protokolo Nr. 2) susitarta dėl elektroninio dienyno diegimo ir naudojimo.2. Atlikti parengiamieji darbai: į antrą aukštą įvestas LITNET internetinis ryšys, įsigyti 2 kompiuteriai (986 Eur), darbo baldai (1080 Eur). 2019-09-26 organizuotas seminaras pedagoginiams darbuotojams „Elektroninis dienynas – pagalba pedagogui rengiant ugdymo planus bei dokumentuojant ugdymo rezultatus“. Parengti elektroninio dienyno tvarkymo nuostatai, patvirtinti direktoriaus 2019-09-17 įsakymu Nr. V-39, pritarta Mokytojų tarybos posėdyje (2019-09-12 protokolo Nr. V4-4). 2019-05-02 pasirašyta paslaugų teikimo sutartis su UAB „Kompiuterizuoti sprendimai“ dėl pastovios „Mūsų darželis“ sistemos veikimo paslaugos 3. Įstaigos direktoriaus 2019-09-17 įsakymu Nr. V-39 paskirti atsakingi asmenys už elektroninio dienyno administravimą, priežiūrą ir tvarkymą. 4. Visose 8 grupėse įdiegtas elektroninis dienynas: vykdomas lankomumo žymėjimas, formuojamos ataskaitos, vykdomas elektroninės veiklos planavimas, vaikų pažangos ir pasiekimų vertinimas, fiksuojamas mokytojų darbas nekontaktinėmis valandomis |
| 1.2. Parengti Įstaigos veiklą reglamentuojančius dokumentus, užtikrinančius atitiktį pasikeitusiems teisės aktams | Atnaujinti Įstaigos dokumentai atitinka pasikeitusius teisės aktus ir taikomi Įstaigos veikloje | 1. Sudaryta darbo grupė Įstaigos veiklą reglamentuojantiems dokumentams atnaujinti.2. Parengti 2 Įstaigos veiklą reglamentuojančių dokumentų (Vidaus darbo tvarkos taisyklės ir Darbuotojų mokymo ir žinių darbuotojų mokymo ir sveikatos klausimais tikrinimo ir vertinimo tvarka) projektai. 3. Su parengtų ar atnaujintų dokumentų projektais supažindinti Įstaigos bendruomenės nariai. 4. Įstaigos veiklą reglamentuojantys dokumentai suderinti Įstaigos savivaldos institucijų ir patvirtinti Įstaigos direktoriaus įsakymu | 1. 2019-01-21 Įstaigos direktoriaus įsakymu Nr. V-4 sudaryta darbo grupė ĮstaigosVidaus darbo tvarkos taisyklėms parengti.2. Įstaigos Vidaus darbo tvarkos taisyklių projektas aptartas su bendruomene. 3. Įstaigos tarybos protokoliniu nutarimu (2019-02-27 protokolas Nr. V3-2/2) pritarta parengtoms Vidaus darbo tvarkos taisyklėms. 4. Dokumentas patvirtintas Įstaigos direktoriaus 2019-03-04 įsakymu Nr. V-18.5. 2019-04-25 Įstaigos direktoriaus įsakymu Nr. V-28 sudaryta darbo grupė Įstaigos Darbuotojų mokymo ir žinių darbuotojų mokymo ir sveikatos klausimais tikrinimo ir vertinimo tvarkai parengti.6. Įstaigos Darbuotojų mokymo ir žinių darbuotojų mokymo ir sveikatos klausimais tikrinimo ir vertinimo tvarkos projektas aptartas su bendruomene. 7. Įstaigos tarybos protokoliniu nutarimu (2019-05-07 protokolas Nr. V3-3/3) pritarta parengtai Darbuotojų mokymo ir žinių darbuotojų mokymo ir sveikatos klausimais tikrinimo ir vertinimo tvarkai. 8. Dokumentas patvirtintas Įstaigos direktoriaus 2019-05-10 įsakymu Nr. V-29.9. Su dokumentu darbuotojai supažindinti pasirašytinai |
| 1.3. Atnaujinti lauko ir vidaus edukacines erdves | Pagerintos vaikų ugdymosi sąlygos grupėje ir teritorijoje sudarys galimybę stiprinti vaikų sveikatą, skatins fizinį aktyvumą | 1. Įsigytos pavėsinės lauke.2. Įsigyta naujos sportinės įrangos.3. Nupirkti nauji baldai ankstyvojo amžiaus grupėje.4. Suremontuotos 2 grupių rūbinės.5. Atlikta Įstaigos pedagogų apklausa, siekiant išsiaiškinti naujų edukacinių erdvių panaudojimo tikslingumą. 6. Įkurtas ir atnaujintas edukacines erdves 80 proc. apklaustųjų vertina palankiai | 1. Sudaryta edukacinių erdvių atnaujinimo ir kūrimo darbo grupė. 2. Atliktos bendruomenės narių apklausos dėl lauko ir vidaus edukacinių erdvių atnaujinimo (Įstaigos tarybos 2019-04-09 protokolas Nr. V3-3/2, Mokytojų tarybos 2019-04-04 protokolas Nr. V4-3).3. Įstaigos kiemo erdvėse pažintinei gamtinei veiklai organizuoti įrengtas šiltnamis, sveikatos kompetencijai plėtoti įsigytos 7 pavėsinės, atnaujintas sveikatingumo takelis, sumontuoti 4 sportiniai įrengimai-kalneliai, grupių bendruomenių iniciatyva atnaujintos judrumo zonos žaidimų aikštelėse.4. Įstaigos patalpose perdažytos laiptinės, grupės papildytos priemonėmis, atnaujinti darbo ir vaikų baldai.5. Apie 90 proc. apklaustųjų įrengtų erdvių naudingumą vertina palankiai (Mokytojų tarybos 2019-09-12 protokolas Nr. V4-4) |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1.  |  |

**3. Užduotys ar veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengta Darbo apmokėjimo sistemos aprašo nauja redakcija (Įstaigos direktoriaus 2019-01-25 įsakymas Nr. V-9) | Įgyvendintos Lietuvos Respublikos valstybės ir savivaldybių įstaigų darbuotojų darbo apmokėjimo įstatymo nuostatos |
| 3.2. Parengtas Klaipėdos lopšelio-darželio „Obelėlė“ ugdymo dienų lankomumo apskaitos tvarkos aprašas | Sureguliuota lankomumo apskaita, dokumentas užtikrinantis atitiktį pasikeitusiems teisės aktams |
| 3.3. Parengtas ir direktoriaus 2019-10-17 įsakymu Nr. V-45 patvirtintas Įstaigos 2020–2022 metų strateginis planas, suderintas su Įstaigos taryba (2019-10-14 protokolas Nr. V3-4) | Suplanuota aiški Įstaigos veikla, racionalus finansų valdymas |
| 3.4. Atnaujinta maisto bloke maisto gaminimo įranga, maisto bloke ir 7 grupėse sumontuotos indaplovės | Virtuvės įranga ir patalpos atitinka Geros higienos praktikos taisykles, Įstaigoje užtikrinta saugi maisto gamyba, pagerintos darbuotojų darbo sąlygos |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 5.2. Užduotys iš esmės įvykdytos pagal sutartus vertinimo rodiklius | Gerai X |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Pokyčių valdymo kompetencijos tobulinimas |

Direktorė \_\_\_\_\_\_\_\_\_\_ Asta Vainiutė 2019-01-20

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:** 2019 m. vadovo veikla vertinama gerai, vadovas užduotis įvykdė ir viršijo kai kuriuos sutartus vertinimo rodiklius.

Mokyklos tarybos pirmininkė \_\_\_\_\_\_\_\_\_\_ Violeta Jocienė 2020-01-30

**8. Įvertinimas, jo pagrindimas ir siūlymai:**

Klaipėdos miesto savivaldybės meras \_\_\_\_\_\_\_\_\_\_\_\_ Vytautas Grubliauskas \_\_\_\_\_\_\_\_\_\_

 (parašas) (data)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.